

**OBRAZLOŽENJE REBALANSA ZA 2021. GODINU**

Medicinska škola Bjelovar je krajem 2020 godine donijela Plan prihoda i rashoda, primitaka i izdataka za 2021. godinu u iznosu 31.451.607,00 kn. Tako doneseni plan se sastojao od planiranih prihoda i rashoda financiranih iz:

* Županijskog proračuna u iznosu 2.100.182,00 kn
* Državnog proračuna u iznosu 8.229.818,00 kn
* EU sredstava u iznosu 20.847.607,00 kn
* Vlastitih sredstava u iznosu 274.000,00 kn.

Ukupno plan prihoda i rashoda financiranih iz županijskog proračuna korigiramo ovim rebalansom za 804.195,00 kn te plan za 2021. godinu iznosi 1.295.987,00 kn

Iz županijskog proračuna smo kod planiranja prihoda i rashoda za 2021. godinu, imali odobrenje ( limit ) za pokriće troškova tekućeg poslovanja, iz decentraliziranih sredstava, na iznos 720.158,00 kn da bi tijekom tekuće godine taj iznos smanjen na 578.091,00 kn.

Zbog smanjenja prihoda od 142.067,00 kn smo smanjili i rashode koji se financiraju iz tih izvora i to u najvećoj mjeri na službenim putovanjima i ostalim troškovima zaposlenih ( 73.135,00 kn ), plan rashoda za materijal i energiju smanjujemo za 26.206,00 kn, plan rashoda za usluge smanjujemo za 19.322,00 kn te ostale rashode za 27.190,00 kn.

Plan rashoda financiranih iz županijskog proračuna za izgradnju RCK-1 se smanjuje za 659.706,00 kn jer projekt nije realiziran u planiranom obujmu. Kod donošenja plana, prije godinu dana, nije se znalo kada će izgradnja i započeti, tako da je plan prihoda i rashoda potrebno za 2021. godinu smanjiti i ostatak projekta preraspodijeliti u plan za 2023. i 2024. godinu.

Ostale rashode ( e-tehničar i shema školskog voća )korigiramo u manjim iznosima, manji su od planiranih za 2.212,00 kn, odnosno 210,00 kn.

Iz državnog proračuna, ukupan plan prihoda i rashoda treba smanjiti sa 8.229.818,00 kn na 7.818.503,00 kn odnosno za 411.315,00 kn. Smanjenje plana prihoda i rashoda zbog nerealiziranog planiranog obujma aktivnosti na Uspostavi RCK iznosi 460.415,00 kn. Razlog tome je što se zbog pandemije, aktivnosti na edukacijama i drugim poslovima nisu mogli odvijati prema planiranom vremeniku. Za razliku od toga, za plaće i druge naknade zaposlenih, koje se financiraju iz državnog proračuna, potrebno je planirati više za 64.100,00 kn jer iako je bilo planirano više sredstava nego je iznosio čisti obračun plaća i naknada, plan moramo još povećati zbog isplata razlike plaće po sudskim presudama, koje onda donose i rashode parničnih troškova, sudske pristojbe i kamate na sva davanja.

Planirane prihode i rashode financirane iz EU izvora potrebno je smanjiti za 11.728.855,00 kn tako da će plan iznositi 9.118.752,00 kn zbog nerealiziranih aktivnosti na RCK-1 u iznosu 5.688.118,00 kn i na RCK-2 u iznosu 6.040.737,00 kn. Sve planirane aktivnosti su bile jako ograničene pandemijskim uvjetima ta da veliki dio poslova, naročito vezana za putovanja i edukacije, nisu realizirana u ovoj godini pa se prebacuju na slijedeće godine, a time i prihodi i rashodi za tu svrhu.

Planirani vlastiti i ostali prihodi te rashodi financirani iz tih izvora se smanjuju za 36.728,00 kn, odnosno, sa 274.000,00 kn na 237.272,00 kn. Prihodi od donacija nisu realizirani, a manji su i prihodi od pruženih usluga pa se zbog navedenog smanjuje i plan rashoda jer škola rashode iz vlastitih izvora realizira tek kada su financijski pokriveni prihodima tj. Ne troši se nikada unaprijed.

Ukupno, plan prihoda i rashoda smanjujemo za 12.981.093,00 kn i rebalansirani plan iznosi 18.470.514,00 kn. Na spomenute projekte se odnosi smanjenje u iznosu 12.848.976,00 kn, a na redovno poslovanje 132.117,00 kn i to zbog smanjenja odobrenih sredstava iz Županijskog proračuna.

Plan prihoda i rashoda ostaje uravnotežen.

Sve promjene, po propisanim kontima za planiranje, te izvorima financiranja, su dani u tablici REBALANS PLANA PRIHODA I RASHODA ZA 2021. godinu. U tablici je vidljiva promjena plana prihoda i rashoda po vrsti prihoda i rashoda u ukupnom iznosu, ali i ta promjena plana po izvorima financiranja.